La nota d'accés pot ser d'un mínim de 5 i un màxim de 10 i és el resultat de la fórmula següent:
QMB = qualificació mitjana de batxillerat (nota igual o superior a 5).
QFG = qualificació de la fase general (nota igual o superior a 4).
La nota d'admissió pot ser d'un mínim de 5 i un màxim de 14 i és el resultat de la fórmula següent:
Nota d'admissió = nota d'accés + (a × M1) + (b × M2)
Perquè una matèria ponderi cal que estigui vinculada a la branca de coneixement en què s'inscriu el grau al qual vols fer la preinscripció.
El nou model de prova d'accés a la universitat és més obert i més flexible.
Cada estudiant defineix la seva pròpia opció d'examen, però només són matèries d'exàmens PAU les especificades a l'Ordre EDU/340/2009, de 30 de juny (DOGC 09.07.2009).
Pots consultar a l'apartat Ponderacions quines són les matèries adscrites als diferents graus de les universitats públiques i la Universitat de Vic - Universitat Central de Manresa i quina ponderació correspon a cada matèria.
Si ja no formes part d'un centre de secundària hauràs de fer la matrícula a través del portal d'accés a la universitat en el terminis establerts.
Caldrà que aquest curs fet a l'estranger sigui convalidable, legalitzar els documents per via administrativa, sol·licitar al Departament d'Educació l'homologació al títol de batxillerat i fer la matrícula per lliure (mateix termini que estudiants amb el batxillerat o equivalent ja finalitzat).
Un cop fet això podràs fer la PAU.
Si vas obtenir el títol de batxillerat fa molts anys i vols fer la PAU ara, t'hauràs d'examinar de la fase general o bé de la fase general i l'específica.
Si ja tenies la PAU aprovada i vols millorar-ne la qualificació, pots examinar-te de nou de la fase general, o bé de la fase general i l'específica, o bé només de l'específica.
Sempre es tindrà en compte la qualificació més alta.
Si has aprovat la PAU segons normatives anteriors, la teva nota d'admissió es calcularà amb la fórmula següent:
Nota d'admissió = QDA + (a × M1) + (b × M2)
QDA = qualificació definitiva de la prova d'accés anterior.
Perquè una matèria ponderi cal que estigui vinculada a la branca de coneixement en què s'inscriu el grau per al qual vols fer la preinscripció.
Si ets estudiant amb discapacitat i/o amb necessitats educatives especials, consulta la web Sóc estudiant amb discapacitat i/o amb necessitats educatives especials.
Sí, sempre que la nota obtinguda en aquesta matèria sigui igual o superior a 5 punts i compleixi els requisits de validesa de les matèries de fase específica.
Per mitjà dels centres de secundària i a l'apartat de la PAU d'aquesta web s'informa de tots els detalls sobre les proves (dies, horari...).
Si ja no ets a cap centre pots consultar el lloc on realitzar les proves a través del portal d'accés a la universitat.
Cal que t'adrecis al president o presidenta del tribunal per veure si es pot solucionar el problema.
En altres casos, hauràs d'esperar a la convocatòria següent.
És obligatori presentar el DNI i el full de matrícula, i per a algunes matèries es pot portar material específic complementari.
Pots consultar-ho a l'enllaç Més informació per al dia de la prova.
Per resoldre qualsevol incidència t'has de dirigir al president o presidenta del tribunal, que és la persona encarregada de resoldre els problemes que sorgeixin.
Si tens coincidència horària en dues o tres matèries, faràs aquestes proves de manera continuada sense sortir de l'aula, en el mateix tribunal i el mateix dia d'examen previst.
L'accés a l'aula implica sempre el lliurament obligatori del quadern d'examen degudament etiquetat, encara que s'hagi deixat en blanc.
El fet de no lliurar un quadern d'examen a la fase general equival a un "no presentat" a la matèria i un "no apte/a" a la nota d'accés.
A la fase específica, la no presentació del quadern d'examen equival a un "no presentat" i, per tant, no ponderarà per al càlcul de la nota d'admissió.
Si es detecta que estàs copiant o que tens activat el mòbil, o qualsevol altre aparell no autoritzat, i en fas ús, seràs expulsat de l'aula i se't qualificarà aquell examen amb un 0.
Així mateix, la Comissió Organitzadora de la PAU, d'acord amb la informació rebuda de la presidència del tribunal, decidirà les possibles sancions, que poden comportar, fins i tot, l'anul·lació de tota la PAU.
Has de fer servir el català a la prova de Literatura Catalana i a la prova de Llengua Catalana i Literatura; el castellà a la prova de Literatura Castellana i a la prova de Llengua Castellana i Literatura, i l'idioma estranger a les proves de llengües estrangeres.
A totes les altres matèries pots triar la llengua (català o castellà) en què vols fer l'examen.
Cada matèria es puntua entre 0 i 10 i la nota de la fase general és la mitjana aritmètica de les cinc matèries.
Pel que fa a la fase específica, es tenen en compte les assignatures de manera individual i has d'obtenir una qualificació igual o superior a 5 punts en cadascuna d'elles per aprovar-les.
La fase general és una prova global i a cada convocatòria s'han de fer els cinc exàmens de què està composta, per tant, no es guarden les notes parcials.
Les matèries comunes d'opció de la fase general només hauran de ser diferents de les matèries triades a la fase específica quan t'examinis d'ambdues fases en la mateixa convocatòria.
Per obtenir el certificat de la PAU el mateix any en què has fet la prova, l'has de descarregar en format electrònic al portal d'accés a la universitat.
Aquest document disposa d'un codi segur de verificació (CSV) que permet comprovar la seva validesa per internet.
Per obtenir el certificat de la PAU si et vas presentar en anys anteriors, has de fer una sol·licitud de certificat de la PAU al servei de gestió acadèmica de la universitat en què estava adscrit el teu tribunal.
Pots consultar les dades de contacte de les universitats aquí.
Un cop coneguts els resultats de la PAU, si no estàs d'acord amb la puntuació obtinguda en una o diverses matèries, pots sol·licitar-ne la revisió.
Les sol·licituds es fan al portal d'accés a la universitat en els terminis establerts.
Pots sol·licitar o bé verificació o bé nova correcció.
Tots dos sistemes són excloents.
Si demanes verificació d'una matèria, no pots demanar nova correcció d'aquesta mateixa matèria.
Sí que pots demanar verificació d'una matèria i nova correcció d'una altra diferent.
Més informació a Resultats i revisió.
Les qualificacions de la fase general tenen validesa indefinida.
Les de la fase específica tenen validesa l'any en què se superen i per als dos cursos acadèmics següents.
Per poder accedir a la universitat és obligatori superar la fase general.
La fase específica és de caràcter voluntari i permet millorar la qualificació obtinguda a la fase general.
Et pots presentar tantes vegades com vulguis per tal d'intentar aprovar o millorar la nota.
Es tindrà en compte la millor nota que hagis obtingut tant a la fase general com a la fase específica.
T'has de dirigir a la universitat o a l'oficina de gestió de la PAU del lloc escollit i sol·licitar-ne l'admissió.
Sempre tindrà prioritat la nota obtinguda a la convocatòria de PAU de juny, tot i que sigui més baixa que la nota obtinguda a la convocatòria de PAU de setembre.
Si el curs 2016-2017 vas ser repetidor de matèries de segon de batxillerat (repetint 3 o menys matèries) i vas obtenir el títol de batxillerat LOE l'any 2017, pots accedir a estudis universitaris de grau amb el títol de batxillerat (la nota d'admissió seria la nota mitjana de batxillerat).
Si vas obtenir el títol de batxillerat LOE l'any 2016 i no et vas presentar a la PAU o la vas suspendre, també pots accedir a estudis universitaris de grau amb el títol de batxillerat (la nota d'admissió seria la nota mitjana de batxillerat).
En aquests casos només podries fer la preinscripció a la convocatòria de setembre.
Així mateix, has de tenir present que els alumnes amb la PAU superada tindrien preferència d'admissió en l'assignació de places.
Si volguessis millorar la nota d'admissió, et podries examinar de matèries de la PAU de la fase específica.